b'\n_START_ARTICLE_\nGale Sondergaard\n_START_SECTION_\nUra\n_START_PARAGRAPH_\nGale Sondergaard aloitti uransa teatterissa. H\xc3\xa4nen elokuvadebyyttins\xc3\xa4 oli naissivuosa elokuvassa Anthony Adverse, jonka roolista h\xc3\xa4n sai parhaan naissivuosan Oscar-palkinnon. H\xc3\xa4n n\xc3\xa4ytteli sivurooleja lukuisissa 1930-luvun lopun ja 1940-luvun alun elokuvissa, mukaan lukien Kummitusy\xc3\xb6 (The Cat and the Canary, 1939), Zorron merkki (The Mark of Zorro, 1940) ja Kirje (The Letter, 1940). H\xc3\xa4nen naisp\xc3\xa4\xc3\xa4rooleistaan tunnetuin on luultavasti rooli Paul Munin vastan\xc3\xa4yttelij\xc3\xa4n\xc3\xa4 elokuvassa Emile Zolan el\xc3\xa4m\xc3\xa4 (The Life of Emile Zola, 1937). H\xc3\xa4n oli ehdolla parhaan naissivuosan Oscar-palkintoon elokuvasta Anna ja Siamin kuningas (Anna and the King of Siam, 1946). 1940-luvun loppua kohden h\xc3\xa4nen elokuvaroolinsa kuitenkin harvenivat ja 1950-luvulla h\xc3\xa4n palasi takaisin teatterin pariin. Sondergaard n\xc3\xa4ytteli niin elokuvissa, teatterissa kuin televisiossa aina 1980-luvun alkupuolella asti.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nGale Sondergaardin vanhemmat olivat amerikantanskalaisia. Sondergaard oli naimisissa kaksi kertaa. H\xc3\xa4nen toinen avioliitto k\xc3\xa4sikirjoittaja-ohjaaja Herbert J. Bibermanin kanssa kesti vuodesta 1930 aina Bibermanin kuolemaan vuoteen 1971 asti. Sek\xc3\xa4 Bibermanin ett\xc3\xa4 Sondergaardin urat k\xc3\xa4rsiv\xc3\xa4t Bibermanin joutuessa Hollywoodin mustalle listalle ja Sondergaard p\xc3\xa4\xc3\xa4tti t\xc3\xa4m\xc3\xa4n j\xc3\xa4lkeen palata takaisin teatterin pariin. Sondergaardilla ja Bibermanilla oli kaksi lasta. Sondergaard kuoli aivoveritulppaan 86-vuotiaana vuonna 1985.'